Xhosa Rosary Prayers

This language is also known as Xosa, Isixhosa, and Koosa. This language is spoken by 7,200,000 people in South Africa and by 18,000 people in Lesotho.

(Prayers that are not known in this language are shown in English until we have the complete prayer, at which time it will be shown in both languages.)

+ Egameni likaYise / + Sign of the Cross / + Signum Crucis
+ Egameni likaYise noNyana noMoya ongcwele. Amen.

Isivumo sokholo sabaPhostile / The Apostles' Creed / Credo
Ndiyakòlwa ku-Tixo u-Yise u-Somandla, u-Mdali wezulu nomhlaba: Naku-Yesu Kristu okupèla ko-Nyana wake, i-Nkosi yetu, Owakàulwa ngo-Moya Oyingcwele, Wazalwa yi-Ntombi u-Mariya, Weva ubunzima ngo-Pontiyus Pilato, Wabetelelwa emnqamlezweni, wafa, wancwàtywa, Wehlela kwelabafileyo: Wabuya wavuka kwabafileyo ngomhla wesitatu, Wenyukela ezulwini, Uhleli ngasekunene kuka-Tixo u-Yise u-Somandla; Apo ayakubuya evela kòna agwebe abahleliyo nabafileyo. Ndiyakòlwa ku-Moya Oyingcwele; i-Kerike engcwele eyi-Katolika; Ubudlelane babangcwele; Ukuxolelwa kwezono; Ukuvuka komzimba ekufeni; Nobomi bapakade. Amen.

Isivumo sokholo sabaPhostile / The Apostles' Creed / Credo
Ndiyakholwa kuThixo, uYise onamandla onke, uMdali wezulu nomhlaba, NakuYesu Krestu, okuphela koNyana wakhe, iNkosi yethu, Owakhawulwa ngoMoya oyiNgcwele, wazalwa yintombi uMariya, Weva iintlungu ngemihla kaPontiyo Pilato, wabethelelwa emnqamlezweni, wafa, wangcwatywa, wehlela kwelabafileyo, Wathi ngomhla wesithathu wavuka kwabafileyo, Waza wenyukela ezulwini; uhleli ngasekunene kukaThixo, uyise onamandla onke, Apho aya kuvela khona, aze kugweba abahleliyo nabafileyo. Ndiyakholwa kuMoya oyiNgcwele, Nakwibandla elingcwele lezizukulwana ngezizukatolika, ubudlelane babangcwele, Kuxolelo lwezono, Kukuvuka komzimba ekufeni, Nakubo ubomi obungunaphakade. Amen.

Bawo Wethu / Our Father / Pater Noster
Matthew 6:9-13 Luke 11:2-4

Bawo wethu osezulwini, Maliphathwe ngcwele igama lakho, mabufike ubukumkani bakho, mayenziwe intando yakho emhlabeni, njengokuba isenziwa ezulwini. Siphe namhla isonka sethu semihla ngemihla. Sixolele amatyala ethu njengokuba nathi sibaxolela aabo banamatyala kuthi. Ungasingenisi ekulingweni, kodwa sihlangule ebubini. Amen.

Bawo wethu / Our Father / Pater Noster:
Bawo wethu osemazulwini, malingcwaliswe igama lakho. Mabufike ubukumkani bakho. Makwenziwe ukuthanda kwakho nasemhlabeni, njengokuba kusenziwa emazulwini. Siphe namhla isonka sethu semihla ngemihla. Usixolele amatyala ethu, njengokuba nathi sibaxolela abo banamatyala kuthi. Ungasingenisi ekulingweni, sihlangule enkohlakalweni. Ngokuba bubobakho ubukumkani, namandla, nozuko, kuse kuwo amaphakade. Amen.

A Maria Ozele Lufefe / Hail Mary / Ave Maria
A Maria ozele lufefe, inKosi inawe, usikelelwe Wena pakati kwabafazi, sisikelelwe nesiqamo sesizalo uYesu.

Maria oyingcwele, Nina kaTixo, si tandazele tina boni ngoku nangexesha lokububa kwetu. Amen.

Aa Maria ozele lufefe / Hail Mary / Ave Maria
Aa Mariya ozele lufefe, iNkosi inawe, usikelelwe wena phakathi kwabafazi, sisiklelwe nesiqhamo sesizalo sakho, uYesu. Mariya ongcwele, Nina kaThixo, sithandazele thin'aboni ngoku nangexhesha lokubhubha kwethu. Amen.

Udumiso malube kuYise / Glory Be / Gloria Patri
Udumiso malube kuYise, nakuNyana, nakuMoya oNgwele, njengokuba bekunjalo ekuqaleni, kunjalo nakaloku, kuyakuhlala kunjalo, kude kube ngunaphakade. Amen.

Oh, My Jesus / Fatima Prayer
Oh, my Jesus, forgive us our sins. Save us from the fires of hell. Lead all souls to Heaven, especially those most in need of Your mercy.

How to Pray the Rosary
1. Egameni likaYise (The Sign of the Cross / Signum Crucis) 2. Isivumo sokholo sabaPhostile (The Apostles' Creed / Credo) 3. Bawo Wethu (Our Father / Pater Noster) 4. 3 A Maria Ozele Lufefe (Hail Mary / Ave Maria) 5. Udumiso malube kuYise (Glory Be to the Father / Gloria Patri) 6. Announce the 1st Mystery 7. Bawo Wethu 8. 10 A Maria Ozele Lufefe 9. Udumiso malube kuYise / Oh, My Jesus 10. Announce 2nd Mystery 11. Bawo Wethu 12. 10 A Maria Ozele Lufefe 13. Udumiso malube kuYise / Oh, My Jesus 14. Announce the 3rd Mystery 15. Bawo Wethu 16. 10 A Maria Ozele Lufefe 17. Udumiso malube kuYise / Oh, My Jesus 18. Announce 4th Mystery 19. Bawo Wethu 20. 10 A Maria Ozele Lufefe 21. Udumiso malube kuYise / Oh, My Jesus 22. Announce the 5th Mystery 23. Bawo Wethu 24. 10 A Maria Ozele Lufefe 25. Udumiso malube kuYise / Oh, My Jesus 26. (Hail, Holy Queen / Salve Regina) For the Intentions and protection of our Holy Father: 27. Bawo Wethu (Our Father / Pater Noster) 27. A Maria Ozele Lufefe (Hail Mary / Ave Maria) 27. Udumiso malube kuYise (Glory Be to the Father / Gloria Patri) 28. Egameni likaYise (The Sign of the Cross / Signum Crucis)

Ndiyakolwa ku-Tixo omnye / The Nicene Creed
Ndiyakolwa ku-Tixo omnye, u-Yise u-Somandla, u-Mdali wezulu nomhlaba, Nento zonke ezibonakalayo nezingabonakaliyo: Nakuyo i-Nkosi inye u-Yesu Kristu, okupèla kozelweyo u-Nyana ka-Tixo, Owazalwa ngu-Yise kungekabikò mhlaba, u-Tixo owazalwa ngu-Tixo, Olu-Kànyiso owazalwa nguye Olu-Kànyiso, u-Tixo wenene owazalwa ngu-Tixo wenene, Owazalwa, engadalwanga, Emmo nye no-Yise, Zaye zonke izinto zidalwe ngaye: Owati ngenxa yetu tina bantu, nangenxa yosindiso lwetu, wehla ezulwini, Wenziwa waba yinyama ngo-Moya Oyingcwele ngayo i-Ntombi u-Mariya, Wenziwa waba ngumntu: Waza wabetelelwa emnqamlezweni ngenxa yetu ngo-Pontiyus Pilato, Weva ubunzima, wancwàtywa. Wati ngomhla wesitatu wabuya wavuka ngokwezi-Bàlo, Wenyukela ezulwini, Uhleli ngasekunene kuka-Yise; Wobuya ezo enobuqaqauli agwebe abahleliyo nabafileyo: Obukumkani bungasayikupèla. Ndiyakolwa naku-Moya Oyingcwele, oyi-Nkosi, ongu-Mdlisi wobomi, Opuma ku-Yise naku-Nyana, Onqulwayo edunyiswa kunye no-Yise no-Nyana, Owateta ngaba-Profite. Ndiyakòlwa yi-Kerike inye, eyi-Katolika, eyaba-Postile. Ndivuma u-Bàptizo lunye lokuxolelwa kwezono. Ndikangela nokuvuka kwabafileyo, nobomi belizwe elizayo. Amen.

I-Ngxelo yo-Kòlo, ka-Athanasius / Athanasian Creed
Onga angasinda: pambi kwento zonke makakòlwe yi-Nkolo eyi-Katolika. Lenkolo ke uyakuti wonke ubani owoba engayibambanga iyonke, ingangxengelelwe: ngokungatandabuzekiyo wotshabalala ngonapakade. Inkolo eyi-Katolika yilè: yokuba sinqule u-Tixo omnye ommilo zintatu, nommilo ntatu zingu-Tixo omnye. Singazidibanisi immilo: singayahluli immo. Kuba iyodwa immilo yo-Yise, iyodwa eyo-Nyana; iyodwa eyo-Moya Oyingcwele. Kanti ke ubu-Tixo bo-Yise, nobo-Nyana, nobo-Moya Oyingcwele bunye: ubuqaqauli buyalingana, nobukulu bunye bungunapakade. Into ayiyo u-Yise, ukwayiyo no-Nyana: ukwayiyo no-Moya Oyingcwele. U-Yise akadaliwe, u-Nyana akadaliwe: u~Moya Oyingcwele akadaliwe. U-Yise akanamlinganiselo, u-Nyana akanamlinganiselo: u-Moya Oyingcwele akanamlinganiselo. U-Yise ungunapakade, u-Nyana ungunapakade: u-Moya Oyingcwele ungunapakade. Kanti Onapakade ababatatu: kodwa ngunapakade mnye. Kwa njengokuba bengebatatu abangenamlinganiselo, bengebatatu abangadaliweyo: kodwa ngongadaliweyo mnye, ngongenamlinganiselo mnye. Ngokunjalo u-Yise ngu-Somandla, u-Nyana ngu-Somandla: u-Moya Oyingcwele ngu-Somandla. Kanti o-Somandla ababatatu: kodwa ngu-Somandla omnye. Ngokunjalo ke u-Yise ngu-Tixo, u-Nyana ngu-Tixo: u-Moya Oyingcwele ngu-Tixo. Kanti o-Tixo ahabatlitu: kodwa ngu-Tixo omnye. Ngokunjalo ke u-Yise uyi-Nkosi, u-Nyana uyi-Nkosi: u-Moya Oyingcwele uyi-Nkosi. Kanti asizizo i-Nkosi ezintatu: kodwa yi-Nkosi inye. Kuba njengokuba sinyanzelwe yinyaniso yobu-Kristu: ukuba sivume ukuba ileyo immilo ingu-Tixo, ileyo iyi-Nkosi; Kwa ngokunjalo asivunyelwa yi-Nkolo eyi-Katolika: ukuba sitì o-Tixo batatu, i-Nkosi zintatu. U-Yise akenziwanga bani: akadalwanga, akazalwanga. U-Nyana ngoka-Yise yedwa: akenziwanga, akadalwanga, uzelwe. U-Moya Oyingcwele ngoka-Yise no-Nyana: akenziwanga, akadalwanga, akazalwanga, upuma kubo. Ngoko mnye u-Yise, ababatatu o-Yise; mnye u-Nyana, ababatatu o-Nyana: mnye u-Moya Oyingcwele, ababatatu o-Moya abayingcwele. Nakulo-Mtriniti. aktukò upambili nongasemva komnye: akukò ungapezulu nongapantsi komnye. Kodwa immilo zontatu ziyalingana: zihleli zikò zontatu. Ngoko ezintweni zonke, njengokuba sekutshiwo: makunqulwe u-Tixo omnye ommilo zintatu,nommilo ntatu zingu-Tixo omnye. Ngoko ke onga angasinda ke: makabuqonde njalo ubu-Triniti. Kananjalo makati lowo unga angasinda: alungise ukukòlwa kukwenziwa abe ngumntu kwe-Nkosi yetu u-Yesu Kristu. Kuba i-Nkolo eyinyaniso yilé, yokuba sikòlwe, sixele: ukuba i-Nkosi yetu u-Yesu Kristu, u-Nyana ka-Tixo, ingu-Tixo, ingumntu; Ngu-Tixo, obummo wabuzekela ku-Yise, ezelwe pambi kwamapakade: ngumntu, obummo wabuzekela ku-Nina, ezelwe emhlabeni. Engu-Tixo onguye kanye, engumntu onguye kanye: enompefumlo onengqondo, enomzimba womntu; Elingana no-Yise ngobu-Tixo bake: engapantsi ko-Yise ngobuntu bake. Ote, noko engu-Tixo, engumntu: akababini, ngu-Kristu omnye; Emnye, kungengakuguqulwa kwabu-Tixo bube bubuntu: kodwa ngokungeniswa kobuntu ku-Tixo; Emnye kanye, kungengakudityaniswa kwabummo nobu-Tixo: kungokuba immilo yake inye. Kuba njengokuba umpefumlo onengqondo nomzimba zingumntu omnye: ngokunjalo u-Tixo nomntu ngu-Kristu omnye; Oweva ubunzima ngenxa yosindiso lwetu: wehlela kwelabafileyo, wabuya wavuka kwabafileyo ngomhla wesitatu. Wenyukela ezulwini, uhleli ngasekunene kuka- Yise, u-Tixo u-Somandla: apo ayakubuya evela kòna; abe ngu-Mgwebi wabahleliyo nabafileyo. Ekuyakuti ekuiikeni kwake babuye bavuke bonke abantu benemizimba yabo: benze ingxelo yemisebenzi yabo; Baze abalungisileyo badle ubomi bapakade: bati abonileyo baye emlilweni wapakade. Yiyo le ke i-Nkolo eyi-Katolika: ayakuti owoba engakOlwanga yiyo ngokuqinisekileyo angabinakusindiswa. Udumo ku-Yise, naku-Nyana: naku-Moya Oyingcwele; Kwavela kunjalo, kusenjalo nanamhla: kohlala kunjalo ngonapakade. Amen.

Busuku Obungewele / Silent Night / Stille Nacht
Luke 2:1-20

Busuku obungewele Obuzolile Ngabo eBhet'lehem wazalwa ObeyiNkosi yezidalwa Ngu Yesu ongewele NguMntwana ongewele